બીજી તરફ પેલેસ્ટાઇનનું રીએક્શન પણ સ્વાભાવિક હતું. તેણે અમેરિકાના નિર્ણયને આંતરરાષ્ટ્રીય કાયદાનો ભંગ ગણાવીને તેને શાંતિની આશાને મળેલો મોટો ધક્કો ગણાવ્યો છે. પેલેસ્ટાઇનના રાષ્ટ્રપતિ મહમૂદ અબ્બાસ અને વિશ્વના અન્ય નેતાઓ જેમાં રશિયાના રાષ્ટ્રપતિ વ્લાદિમીર પુતિન અને જોર્ડનના કિંગ અબ્દુલ્લા પણ સામેલ છે તેમણે પણ આશા વ્યક્ત કરી છે કે ટ્રમ્પ તેમના નિર્ણય પર ફેરવિચારણા કરશે. અબ્બાસનું માનવું છે કે આ નિર્ણયથી ક્ષેત્રમાં આતંકવાદી પ્રવૃત્તિઓ વધી શકે છે. જ્યારે પેલેસ્ટાઇન લિબરેશન ઓર્ગેનાઈઝેશનની એક્ઝીક્યુટીવ કમિટીના સભ્ય હનાન અશરાવીએ ટ્રમ્પના નિર્ણયને કોઇપણ પ્રકારની શાંતિ વાર્તાની હત્યા ગણાવી છે.